Орґанолоґия

**Орґанолоґия** (зоз  греческого ὄργανον (organon) *инструмент* и λόγος (logos) *преучованє*) то наука о музичних инструментох и їх класификацийох.  *

Облапя преучованє историї инструментох, инструментох хтори ше хасную у рижнородних културох, їх конструкцию, технїчни аспекти способу доставаня [[Звук|звука]], [[Акустика|акустични]] прикмети и тембри, типи и класификoванє. Зоз преучованьом и виглєдованьом приходзи и до преклопйованя помедзи орґанолоґию, [[етномузиколоґия|етномузиколоґию]], хтори под'ґрупи музиколоґиї и напрями науки о акустики музичних инструментох.  

== Историят ==

Систематичне описованє музичних инструментох зазначене у антики (у греческих розправох  Платона, Аристоксена, у латинскей традициї Исидора Севильского итд.). На арабскей териториї, на востоку класификацию и опис музичних инструментох вивершели ал-Фараби (10. вик) и Абдулґадир Мараґахи (14. вик). Перши систематични и подробни  опис музичних инструментох дали нємецки теоретичаре  у 16.  и 17. вику. Вони приказани у розправох Себастияна Вирдунґа (*Musica getuscht und ausgezogen*...), Мартина Аґриколи,  (*Musica instrumentalis deudsch*) Михаела Преториуса *(Syntagma* *musicum*). У Русиї, преучованю музичних инструменатох (уключуюци и народни)  допринєсол  В. Ф. Одоєвски, М. Д. Резвой, Д. И. Єзицков. У заходних державох  у 19. вику *Вельки трактат о оркестрациї*   Гектора  Берлиоза постал барз розпространєни. Вельке доприношенє преучованю инструментох дал французки [[инструменталиста]] В. С. Мажон. 

== Горнбостелова-Саксова  класификация ==

Сучасна заєднїцка класификация музичних инструментох барз була розвивана у Нємецкей початком 20. вику.

Горнбостел–Сакс то систем класификованя музичних инструментох хтори обдумали Ерих Мориц фон Горнбостел и Курт Сакс, а першираз бул обявени у часопису *Zeitschrift für Ethnologie* 1914. року.  То систем за класификацию музичних инструменатох хтори найчастейше хасновали етномузиколоґове и орґанолоґове (особи хтори преучую музични инструменти). Систем ажурировани  2011. року, як часц Проєкта музичних инструменатох на мрежи (МИМО). 

Горнбостел и Сакс засновали свойо идеї на основи систему хтори концом 19. вику здумал Виктор-Чарлс Магилон, кустос музичних инструментох на бриселским конзерваториюму. Магилон подзелєл инструменти на штири обсяжни категориї спрам материялу продукованя звука: воздушни слуп; стринг (струново-смиково), мембрана и цело инструмента (корпус). На тей основи, Хорнбостел и Сакс преширели Майхлонов систем же би оможлївели класификованє каждого  инструмента зоз каждей култури.

Спрам єдней науковей роботи  М. Джонсона хтору обявел Универзитет Оксфорда : „универзални хасновани систем класификациї музичних инструментох Горнбостела и Сакса постал парадиґма орґанолоґиї у велїх културох” .  Попри того, Елиот Бейтс наводзи у своєй науковей роботи обявеней у часопису *Journal of the Society of Ethnomusicology*  же ... „Горнбостел-Саксов систем нє мал циљ класификовац специфичносци єдинствених инструменатох, алє визначиц заєднїцки характеристики инструментох широм швета”.

Формално, свойо идеї  Горнбостел-Сакс моделовали по Дюийовей децималней класификациї. Постоя пейц главни класификациї, зоз даскельо под'катеґориями, вєдно прейґ 300 основни катеґориї. Заслуги за тото припадаю Ерих М. фон  Горнбостелу  и Карлови  Саксу. Познати тиж дїла и С. Адлера и В. Пистона. У бувшим СССР на далєко були познати роботи  Д. Р. Рогал-Левинского и М. И. Чулака (*Табели  о инструментациї*) а у 21. вику обявени учебнїк о инструментациї С. С. Попова. Тиж у 21. вику винїмково достала рейтинґ дисциплина „Инструментация” у систему обучованя професийних [[Музичар|музичарох]]. 

У велїх державох швета ше орґанизую рижнородни симпозиюми  и научни конференциї зоз обявенима материялами зоз обласци преучованя инструментох. То и надалєй нєпресушна тема хтора ше анализує зоз велїх научних аспектох. Материяли  о инструменталних питаньох и инструментох мож найсц у рижнородних публикацийох швета и научних институцийох, универзитетох и академийох итд.

== Литература ==
  
* *Sachs С.* Handbuch der Musikinstrumentenkunde. 2te Aufl. Leipzig,1930 (и мн. репринты).  
 
* *Sachs C.* The history of musical instruments. New York, 1940.
 
* *Рогаль-Левицкий Д. Р.* Со­вре­мен­ный ор­кестр. Т. 1–4. — М., 1953–1956.
 
* *Чулаки М.* Инструменты симфонического оркестра. — М., 1956. (переиздания 1962, 1972, 1983, 2004).
 
* *Мальтер Л. И.* Таблицы по инструментоведению <...>. 3-е изд. — М., 1972.

* *Розанов В.* Инструментоведение. Пособие для руководителей оркестров народных инструментов. — Москва, 1981.

* *Коляда Е. И.'' Музыкальные инструменты в Библии. Энциклопедия. — Москва, 2003.
## Референци

*

Катеґория:Музични термини
Катеґория:Музиколоґия